b'\n_START_ARTICLE_\nIzabela II. \xc5\xa0panska\n_START_SECTION_\nMladost\n_START_PARAGRAPH_\nIzabel II. Je bila krs\xc4\x8dena kot Mar\xc3\xada Isabel Luisa; h\xc4\x8derka kralja Fernanda VII. in njegove \xc4\x8detrte \xc5\xbeene Mar\xc3\xade Cristine de Borb\xc3\xb3n-Dos Sicilias, ki je bila obenem tudi njegova ne\xc4\x8dakinja.Fernando VII. je bil predhodno poro\xc4\x8den trikrat, a mu nobena od treh soprog ni dala naslednika, zato je Izabelino rojstvo leta 1830 vzbudilo veliko upanja. Da bi delal v prid polo\xc5\xbeaju svoje h\xc4\x8derke je kralj Fernando VII leta 1830 razglasil la Pragm\xc3\xa1tica Sanci\xc3\xb3n (besedilo zakona, ki je \xc5\xa1panski parlament sprejel leta 1789). Ta zakon je ponovno uveljavil tradicionalen sistem nasledstva v \xc5\xa0paniji in je dovoljeval Izabelin prevzem prestola v primeru da bi njen o\xc4\x8de Fernando VII. umrl brez mo\xc5\xa1kih potomcev. (Izabela je imela sestro Luiso Fernando, ki se je rodila leta 1832). Izabela II. je pri\xc5\xa1la na \xc5\xa1panski prestol 29. septembra 1833 po smrti svojega o\xc4\x8deta ko \xc5\xa1e ni dopolnila 3 leta, zaradi \xc4\x8desar je bila njega mati progla\xc5\xa1ena za regentko.Njeno rojstvo in kasnej\xc5\xa1e vladanje sta privedla do za\xc4\x8detka dolgega dinasti\xc4\x8dnega spora. Carlos Mar\xc3\xada Isidro de Borb\xc3\xb3n, Izabelin stric, do takrat prvi v vrsti za prestol se ni strinjal z odlo\xc4\x8ditvijo da bi bila Izabel II. progla\xc5\xa1ena za asturijsko princeso in nato \xc5\xa1pansko kraljico. Nasprotovanje princa Carlosa ponovni uvedbi tradicionalnega sistema nasledstva je povzro\xc4\x8dilo njegovo izgnanstvo. Razkol med pripadniki Izabele II. in karlisti je privedel do prve karlisti\xc4\x8dne vojne (\xc5\xa1pansko Primera guerra carlista).V prvih letih njenega vladanja (ko je bila Izabela II. \xc5\xa1e otrok) je njena mati Mar\xc3\xada Cristina de Borb\xc3\xb3n-Dos Sicilias prevzela vlogo regentke. Njeno regentstvo je trajalo do leta 1840 in je sovpadalo s Prvo karlisti\xc4\x8dno vojno (1833-1840). General Baldomero Espartero je prevzel mesto regenta v obdobju med 17. oktobrom 1840 in 23. julijem 1843, ki pa je prav tako moral zapustiti ta polo\xc5\xbeaj. Od takrat je regentstvo prevzela vlada dokler ni parlament (Las Cortes) sprejel odlo\xc4\x8ditve o polnoletnosti kraljice. Ta naj bi postala polnoletna ko bi dopolnila 14 let, a so to mejo premaknili na 13 let. Tako so Izabelo II. 8. novembra 1843 proglasili kot polnoletno z 193 glasovi za in 16 proti. Dva dni kasneje je Izabela II. uradno postala kraljica s prisego pred parlamentom.\n_START_SECTION_\nZakon in nasledstvo\n_START_PARAGRAPH_\nKo je imela Izabela II. 16 let je vlada uredila poroko z njenim bratrancem, princem imenovanim Francisco de As\xc3\xads de Borb\xc3\xb3n, vojvoda C\xc3\xa1diza. Zakonca sta bila bratranca po dveh sorodstvenih vezeh, njegov o\xc4\x8de, princ Francisco de Paula, je bil brat Fernanda VII., njegova mati, Luisa Carlota de Borb\xc3\xb3n-Dos Sicilias, pa je bila sestra regentke Mar\xc3\xade Cristine. Zakon ni bil nikoli uspe\xc5\xa1en.Izabelin zakon je bil dr\xc5\xbeavno in mednarodno pomembno vpra\xc5\xa1anje ker  si je veliko evropskih dr\xc5\xbeav hotelo zagotoviti nespremenjeno ravnote\xc5\xbeje mo\xc4\x8di (enako stanje zavezni\xc5\xa1tev in razporeditve interesov). Bilo je predlaganih veliko kandidatov, med drugimi Carlos Luis de Borb\xc3\xb3n y Braganza, Leopoldo de Sajonia-Coburgo-Saalfeld in vojvoda Montpensier, ki se je poro\xc4\x8dil z Luiso Fernando de Borb\xc3\xb3n, Izabelino sestro. Predstavniki Francije in Anglije so zahtevali naj Izabela II. Stopi v zakon z nekom iz dru\xc5\xbeine Borb\xc3\xb3n. Ker so ga videli kot \xc4\x8dloveka ki ni imel veliko zanimanja za politiko in se zato ne bi vme\xc5\xa1aval v le-to, so se na koncu odlo\xc4\x8dili za Francisca de As\xc3\xads de Borb\xc3\xb3n.Poro\xc4\x8dno slavje se je odvilo 10. oktobra 1846 v Sal\xc3\xb3n del Trono del Palacio Real de Madrid, na dan ko je Izabel II. dopolnila 16 let. \xc5\xa0lo je za dvojno poroko, saj se je tudi Izabelina sestra Luisa Fernanda de Borb\xc3\xb3n poro\xc4\x8dila z vojvodo Montpensierjem na isti dan.Uradno sta Izabel II. in Francisco de As\xc3\xads imela dvanajst otrok, \xc4\x8deprav je Izabel II. ve\xc4\x8dkrat splavila in je veliko novorojen\xc4\x8dkov umrlo takoj po rojstvu. Med tistimi ki so do\xc5\xbeiveli odraslost so bili: Mar\xc3\xada Isabel (1851- 1931), Mar\xc3\xada de la Paz (1862-1946), Mar\xc3\xada Eulalia ( 1864-1958) in Alfonz, Asturijski princ, kasneje kralj Alfonz XII. (1857-1885).\n_START_SECTION_\nVladavina\n_START_PARAGRAPH_\nIzabela II. je vladala v \xc4\x8dasu tranzicije \xc5\xa0panije v katerem je monarhija prepustila ve\xc4\x8d politi\xc4\x8dne mo\xc4\x8di parlamentu, a je konstantno onemogo\xc4\x8dala sodelovanje dr\xc5\xbeavljanov v parlamentarnih zadevah. Izabelino vladavino sta zaznamovala korupcija in nenehno vme\xc5\xa1avanje v politiko, a tudi napredek, med drugim postavitev mnogih tra\xc4\x8dnic, ponovna otvoritev univerz ki jih je zaprl njen o\xc4\x8de in izbolj\xc5\xa1anje vojske. _NEWLINE_Izabela II. se je soo\xc4\x8dala z izzivi tako na zasebnem kot tudi na politi\xc4\x8dnem podro\xc4\x8dju: leta 1852 je pre\xc5\xbeivela poskus atentata, medtem ko je zunanja politika predstavljala vse ve\xc4\x8djo te\xc5\xbeavo, predvsem na obmo\xc4\x8djih severa Afrike (vojna z Marokom)in Ju\xc5\xbene Amerike (ponovna osamosvojitev Dominikanske republike).\n_START_SECTION_\nIzgnanstvo\n_START_PARAGRAPH_\nIzabela II. se je leta 1868 soo\xc4\x8dila z revolucijo, zaradi katere je morala zapustiti \xc5\xa0panijo in oditi v izgnanstvo v Francijo. Tam je \xc5\xbeivela pod za\xc5\xa1\xc4\x8dito Napole\xc3\xb3na III. in Eugenije de Montijo. 25. junija 1870 se je odpovedala prestolu in ga prepustila svojemu sinu Alfonzu XII. Medtem je bil princ Amadeo de Saboya, \xc4\x8dlan italijanske kraljeve dru\xc5\xbeine, izvoljen kot naslednik Izabele II in je tako postal Amadeo I de Espa\xc3\xb1a. Izabela II. je pre\xc5\xbeivela preostanek svojega \xc5\xbeivljenja v Franciji, od tam je bila pri\xc4\x8da Prvi Republiki, vladavini in smrti Alfonza XII. leta 1885, in nato regentstvu svoje snahe Mar\xc3\xade Cristine de Habsburgo-Lorena in za\xc4\x8detku vladavine Alfonza XIII. , Izabelinega vnuka. Od leta 1868 ni ve\xc4\x8d \xc5\xbeivela s svojim mo\xc5\xbeem, ki se je preselil v \xc3\x89pinay-sur-Seine, kjer je umrl leta 1902. Izabela II. je umrla v Parizu leta 1904. Pokopana je v El Escorialu poleg svojega mo\xc5\xbea.\n_START_SECTION_\nUpodobitve Izabele II.\n_START_PARAGRAPH_\nFilm \xc2\xbfD\xc3\xb3nde vas, Alfonso XII?  (1959). Kraljico je upodobila Mercedes Vecino._NEWLINE_Film  \xc2\xbfD\xc3\xb3nde vas, triste de ti? (1960). Kraljico je upodobila Mar\xc3\xada Fernanda Ladr\xc3\xb3n de Guevara._NEWLINE_Film Amistad (1997)  Kraljico je upodobila Anna Paquin._NEWLINE_Televizijska serija El Ministerio del Tiempo (2015). Kraljico je upodobila Carmen S\xc3\xa1nchez.\n_START_SECTION_\nBibliografija\n_START_PARAGRAPH_\nGil Andr\xc3\xa9s, Carlos. 50 cosas que hay que saber sobre historia de Espa\xc3\xb1a. Barcelona: Editiorial Planeta, S. A., 2013._NEWLINE_Valde\xc3\xb3n, Julio, P\xc3\xa9rez, Joseph in Julia Santos. Historia de Espa\xc3\xb1a. Madrid: Espasa, 2003.'